Etelä-Savo/Mikkeli

**Kenkäveronniemi pappila**

<https://www.kenkavero.fi/historia>

<https://www.kenkavero.fi/>

<https://www.google.fi/search?q=Kenk%C3%A4veronniemi+pappila&gl=fi&hl=fi&sxsrf=ACYBGNR27JtQ1vkEWA20KEOYi6PK_nTLNA:1579155670483&source=lnms&tbm=isch&sa=X&ved=2ahUKEwj94qKmvYfnAhXwxcQBHY2YB_cQ_AUoAnoECAwQBA&biw=1242&bih=524>

<https://fi.wikipedia.org/wiki/Kenk%C3%A4veronniemi>

Kenkäveron pappila Saimaan rannalla sijaitsee tunnetulla rautakautisella asuinpaikalla, jossa on tehty useita mielenkiintoisia arkeologisia löytöjä ja jossa on ollut pappila keskiajalta lähtien. Erikoinen nimi tulee todennäköisesti muinaisruotsin sanasta *gengärp*, jolla tarkoitettiin  matkakestityksestä kehittynyttä veroa. Suomessa alettiin puhua piispalle kerättävästä verosta, myös kinkeri- ja kenkäverosta. Nykyinen komea Carl Alfred Cavénin suunnittelema päärakennus on rakennettu 1869. Kivinavetta, tilan työläisten  asunnot ja aitat ovat vanhempaa perua. Puista yksinkerroksista  pappilaa elävöittää iso, taidokkaasti pitsikoristeltu ulkokuisti.

Suojeltu historiallinen pappilarakennus esittelee mainiosti varakkaan 1800-luvun pappilan merkitystä kulttuurin ja maanviljelyn keskuksena. Vaikka rakennus toimii nykyään paikallisena käsityökeskuksena, muutamat huoneista on sisustettu  erikseen pappilamuseoksi.